बिग बी डायलॉग पढ़ते हैं, जमाना बदल गया है, जिंदगी बदल गई है। लेकिन जिंदगी सीढ़ी की तरह ऊपर नहीं जाती। जिंदगी पेड़ की तरह उगती है। मां-बाप किसी सीढ़ी के पहले पायदान नहीं होते, मां बाप जिंदगी के पेड़ की जड़ हैं। .. और पेड़ कितना ही बड़ा क्यों न हो, कितना ही हरा-भरा क्यों न हो। जड़ काटने से वह हरा-भरा नहीं रह सकता। इसलिए बड़ी ही विनम्रता और आदर से मैं पूछता हूं कि जिन बच्चों की खुशियों के लिए एक बाप अपनी पाई-पाई उनकी खुशियों के लिए खर्च कर देता है। वही बच्चे जब बाप की आंखें धुंधली हो जाती हैं। तो उन्हें कतरा भर रौशनी देने से क्यों कतराते हैं।